Nouerint vniuersi, ad quos litteræ præsentes peruenerint, quòd cùm nos, Abbas,  Conuentus Reomaensis ex vna parte,  ego Guido Dominus de Iuleio ex altera, litigaremus coram Decano Capellæ Diuionensis,  Coniudicibus suis à Domino Papa delegatis, super permutatione oblationum Capellæ de Iuleio, tandem post multas altercationes composuimus in hunc modum. Quòd nos, Abbas,  Conuentus Reomaensis concessimus Domino Guidoni,  Clericis seruientibus in Capella de Iuleio oblationes, quæ ibidem fient à Domino Guidone,  vxore sua,  hospitibus suis,  familia sua, illis scilicet quos Dominus Guido tenebit propriis expensis tam in victu, quàm in vestitu, saluo iure Parochiali Ecclesiæ de Iuleio in omnibus, tam in decimis, quàm in aliis, quæ hîc specialiter non exprimuntur. Si verò alios Parochianos de Iuleio in eadem Capella offerre contingat, Clerici Capellæ tenentur per fidelitatem suam Presbytero,  Priori reddere oblationes eorum. Et ego Guido Dominus de Iuleio in recompensationem oblationum dedi,  concessi dictis Abbati  Conuentui,  Curato de Iuleio dimidium modium bladi in decima de Fulcheriis annuatim percipiendum, tertiam partem frumenti,  tertiam hordei,  tertiam auenæ, cuius medietas Monachorum est,  medietas alia Capellani. Si verò de parte quam ego habeo in prædicta decima tota summa illa non possit persolui, in molendino meo de Ferreio residuum persoluetur. Et hoc laudauit Petronilla vxor mea. Concessi etiam ego Guido,  creantaui, quòd de cætero nec ego, nec alius de mandato meo, vel assensu procurabit augmentum Capellæ sæpè dictæ in detrimentum, vel læsionem matricis Ecclesiæ, nec Monachi similiter, vel Curatus augmentum Ecclesiæ matricis procurabunt in detrimentum, vel læsionem Capellæ memoratæ. Concessi etiam, quòd si Capella prædicta quod absit, remaneat Clericorum seruitio destituta, oblationes prædictæ ad matricem Ecclesiam reuertentur,  istas constitutiones iurauerunt Huo Presbyter, Ioannes Boucharz, Thomas de Fulcheriis se fideliter obseruaturos,  successores eorum,  Vicarij, tam ab illis, quos hîc nominauimus, quàm à successoribus eorum constituti ad obseruandum similiter iurare tenentur ante quam dictæ Capellæ beneficio inuestiantur. Et vt factum istud ratum  stabile permaneat, ego Guido Abbas Reomaensis,  ego Guido Dominus de Iuleio sigillorum nostrorum munimine roborauimus. Actum est hoc anno ab Incarnatione Domini millesimo ducentesimo decimo-quinto, die Mercurij ante natiuitatem beatæ Mariæ.